stanford-oval/wikipedia huggingface dataset:
קיואורה קייגו
ראש הממשלה

כשנקרא פעם נוספת לראשות הממשלה על ידי הקיסר ב-1924, קיבל קיואורה את ההזמנה והפך לראש ממשלת יפן ה-23. עם זאת, בתקופת כהונתו ירדה התמיכה הציבורית בממשלות אריסטוקרטיות ללא שיוך מפלגתי, והבית התחתון התנגד למרבית הצעותיו.
אחד האירועים החשובים ביותר בתקופת כהונתו היה החתונה הקיסרית של יורש העצר הירוהיטו (לימים הקיסר שווה) ונאגקו קוניושי (לימים קוג'ון, קיסרית יפן) ב-26 בפברואר 1924.
עוד ב-1924, פיזר קיואורה את הבית תחתון כשנתקל באופוזיציה של המפלגות קנסייקאי, ריקן סייוקאי וקאקושין קוראבו, שהחזיקו ברוב של 150 מושבים בבית. בבחירות הבאות נחל קיואורה מפלה, וממשלתו נאלצה להתפטר. לאחר מכן הוא פרש מהחיים הפוליטיים, והצטרף למועצה הקיסרית, בה ישב עד מותו ב-1942. הוא קיבל קידום לדרגת "האקושאקו" (רוזן) ב-1928. לאחר מותו הוענק לו עיטור מסדר החרצית.
קווידיץ' מוגלגים

קווידיץ' מוגלגים
קווידיץ' מוגלגים
קובץ וידאו - משחק קווידיץ' מוגלגים
קווידיץ' מוגלגים (באנגלית: Muggle Quidditch) הוא משחק ספורט אמריקאי המבוסס על משחק הקווידיץ' הבדיוני מספרי "הארי פוטר".
ההיסטוריה של המשחק

המשחק שוחק לראשונה בשנת 2005 על ידי מספר תלמידים בקולג' מידלברי (Middlebury) בוורמונט שבארצות הברית. התלמידים ביססו את המשחק על החוקים של המשחק המקורי שבספרי "הארי פוטר", ששונו במקצת כדי לאפשר לשחק בו בעולם האמיתי (כלשון ספרי הארי פוטר, בקרב המוגלגים).
בסתיו 2007 נערך במידלברי גביע העולם הראשון בקווידיץ' בין מכללת מידלברי לבין מכללת ואסר. לאחר התחרות התפשט המשחק בקולג'ים שונים בארצות הברית, ומאות קבוצות קווידיץ' חדשות קמו. עשרות קבוצות קווידיץ' חדשות קמו בבוסטון והפכו את העיר למוקד קווידיץ' חדש.
ב-23 באוקטובר 2008 נאספו 12 קבוצות קווידיץ' במידלברי לגביע העולם השני בקווידיץ'. ב-25 באוקטובר 2009 נאספו 21 קבוצות לגביע העולם השלישי, מול קהל של 2,000 צופים.
ב-10 במרץ 2010 הוקם איגוד הקווידיץ' הבינלאומי, וב-13 בנובמבר עד ה-14 בנובמבר 2010 נאספו 43 מכללות ושלושה בתי ספר תיכוניים לגביע העולם הרביעי בקווידיץ', מול קהל של 15,000 צופים.
הקווידיץ' כיום

כיום קיימות קבוצות קווידיץ' בכל רחבי העולם וטורנירים שונים מתקיימים בארצות שונות. באירופה יש כיום למעלה מ-50 קבוצות (מספר הקבוצות הגדול ביותר הוא בממלכה המאוחדת) ובאסיה יש עשרות קבוצות. בארצות הברית, מולדת המשחק, יש 747 קבוצות (נכון ל-7 בספטמבר 2012) ונערכו עד כה חמישה טורנירים עולמיים. הקווידיץ' הגיע גם להודו, לפיליפינים ולאוסטרליה (בה יש 30 קבוצות), וכן לאפריקה.
בישראל קיימות קבוצות בודדות לקווידיץ', ביניהן "רעמי תל אביב" (הקבוצה הראשונה בישראל), ו"סופת תל אביב".
ב-14 באפריל 2013 התקיים טורניר גביע העולם השישי של איגוד הקווידיץ' הבינלאומי ובו השתתפו קבוצות מצרפת, אוסטרליה, קנדה, מקסיקו וארצות הברית.
הבדלים בין קווידיץ' מוגלגים לקווידיץ' בספר

כאמור, מבנה וחוקי המשחק המקורי מבוססים על קסמים, דבר שלא אפשרי במשחק ריאלי. על כן יש כמה הבדלים בין קווידיץ' של מוגלגים לקווידיץ' רגיל, בעיקר לשם התאמת המשחק לעולם ללא קסם.
במקום לעוף על מטאטאים כמו במשחק המקורי, רצים השחקנים עם מטאטא בין רגליהם.
הסניץ', שבמשחק המקורי הוא כדור זהוב קטן ומעופף, הפך להיות בן אדם שמטרתו היא לרוץ ולהתחמק משאר השחקנים.
המרביצנים, שבספר הם מרחפים בעצמם, הם שלושה כדורים רגילים שרק החובטים רשאים לאחוז בהם ולזרוק אותם על שחקנים אחרים. כשחובט מצליח לפגוע עם מרביצן ברודף, הרודף חייב לשמוט את הכדור (לא לזרוק) ואם אין לו כדור עליו לחזור לאחוריו. כמו כן, בגרסה הזו יש שלושה מרביצנים בעוד שבספר יש שניים (כדי שקבוצה אחת לא תצליח להשתלט על כל המרביצנים).
ראו גם

הארי פוטר
משחקי כדור
קווידיץ'
הסמל של קבוצת הקווידיץ' Toms River Hydras
קים שו

| --- | --- |
אין תמונה חופשית
 לידה:  20 במאי 1984 (בת 40) וינדזור, קנדה 
 מדינה:  ארצות הברית 
 תקופת הפעילות:  מ-1991 
 מקום לימודים:  תיכון לייק ברנאטלי  האקדמיה האמריקאית לאמנויות הדרמה 
 פרופיל ב-IMDb
 
קים שו (באנגלית: Kim Shaw; נולדה ב-20 במאי 1984) היא שחקנית אמריקאית ילידת קנדה.
ביוגרפיה

שו נולדה בווינדזור שבאונטריו, קנדה. היא גדלה במיאמי, וכשבגרה עברה לניו יורק ולמדה באקדמיה האמריקאית לאמנויות הדרמה.
קריירה

בשנת 2007 שיחקה בתפקיד הראשי בסרט "Greetings From The Shore" (אנ'), שהשתתף בכ-60 פסטיבלים וזכה בכ-20 פרסים.
ב-2011 שיחקה בתפקיד ראשי בסדרת הדרמה הקומית "I Just Want My Pants Back" (אנ'), שבוטלה לאחר עונה אחת.
ב-2013 שיחקה בתפקיד מרכזי בדרמת הספורט "Snake & Mongoose" (אנ').
ב-2014 שיחקה בתפקיד הראשי בסרט "Animals" (אנ').
בשנים 2015–2017 שיחקה בתפקיד מרכזי בעונות 4 ו-5 של סדרת הטלוויזיה "נס רפואי".
ב-2021 שיחקה את האחות פיונה בחמישה פרקים בעונה השלישית של סדרת הטלוויזיה "את".
במאי 2021 זכתה בפרס המסך הקנדי להופעה הראשית הטובה ביותר בסרט טלוויזיה, על הופעתה בסרט הטלוויזיה "The Lead".
היא השתתפה בתפקידים משניים במספר סרטים, כגון "סקס והעיר הגדולה", "על הזוג מורגן שמעתם?" ועוד.
היא שיחקה כאורחת במספר סדרות טלוויזיה, כגון "חוק וסדר", "אחת שיודעת", "צווארון לבן", "האישה הטובה", "סדנה לעצבים", "איך פגשתי את אמא", "NCIS", "שיקגו PD", "בונז", "קייסי אנדרקאבר", "החיים עצמם" ועוד.
הערות שוליים

↑  Lowry, Brian (2012-02-01). "I Just Want My Pants Back". Variety (באנגלית אמריקאית). נבדק ב-2021-06-09.
↑  "Season 4 of CTV's Hit Original Drama SAVING HOPE Starts Production on June 1". Bell Media (באנגלית אמריקאית). נבדק ב-2021-06-09.
↑  "Schitt's Creek, Baroness Von Sketch, Kim's Convenience lead 3rd night of the Canadian Screen Awards". CBC News, May 19, 2021.
קים שלסטרם

קים שֶלְסְטְרֶם (בשוודית: Kim Källström, לעיתים מכונה בטעות קים קאלסטרום; נולד ב-24 באוגוסט 1982 בסאנדוויקן שבשוודיה) הוא כדורגלן עבר שוודי ששיחק בעמדת הקשר.
קריירה

מועדונו המקצועי הראשון של שלסטרם בשוודיה היה הקן בה-קו (אנ') מהעיר גטבורג, אולם הפריצה הרצינית שלו הגיעה במדי יורגודן הסטוקהולמית בשנת 2002. בשל העובדה שהגיע מגטבורג, הציפיות היו שיחתום במועדון הגדול של העיר, אי-אף-קו. באביב 2004 עבר שלסטרם למועדון הצרפתי ממרכז הטבלה, סטאד רן, בו שיחק עם עמיתו לנבחרת, אנדראס איסאקסון. ב-26 במאי 2006 הוא חתם באלופת צרפת, אולימפיק ליון.
בקיץ 2012, לאחר מספר עונות בהן אולימפיק ליון נכשלה, החליט נשיא המועדון, ז'אן-מישל אאולה, על ניקוי אורוות והודיעו על שחרור כוכבי הקבוצה. בעקבות כך, חתם שלסטרם ב-30 ביולי בספרטק מוסקבה תמורת 3 מיליון אירו.
ב-31 בינואר 2014 הושאל לארסנל עד תום העונה. שלסטרם שותף בשלושה משחקים בפרמייר ליג ובמשחק אחד בגביע האנגלי, בו זכה עם הקבוצה, ובתום העונה חזר לספרטק מוסקבה, במדיה שיחק עונה נוספת. ביולי 2015 חתם בגראסהופרס ציריך מליגת העל השווייצרית, במדיה שיחק שנה וחצי.
בפברואר 2017 חזר לקבוצת יורגודן, במדיה שיחק את עונתו האחרונה בקריירה. בדצמבר 2017 הודיע על פרישה ממשחק פעיל.
קריירה > נבחרת שוודיה

שלסטרם ערך את הופעת הבכורה שלו בנבחרת שוודיה ב-2001 נגד נבחרת פינלנד. הוא שיחק במדי שוודיה ביורו 2004, מונדיאל 2006, יורו 2008 יורו 2012 ויורו 2016.
בסך הכל ערך שלסטרם 131 הופעות במדי הנבחרת, בהן כבש 16 שערים, והוא מדורג במקום הרביעי בטבלת שיאני ההופעות של נבחרת שוודיה בכל הזמנים.
הערות שוליים

↑  ליון רוצה להיפטר מכריס, באסטוס וקלסטרום, באתר ערוץ הספורט, 7 ביולי 2012
↑  העברות בעולם - 30.7, באתר וואלה, 30 ביולי 2012
↑  קארול יושאל לווסטהאם עבור 2 מיליון ליש"ט, באתר ערוץ הספורט, 30 ביולי 2012
|}
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
קבוצה טרנזיטיבית

בתורת הקבוצות, קבוצה  A היא טרנזיטיבית (אנגלית: transitive) אם היא מכילה עם כל איבר את כל האיברים שלו. כלומר הקבוצה  A היא טרנזיטיבית:
סגור טרנזיטיבי של קבוצה  A הוא הקבוצה הטרנזיטיבית  B הקטנה ביותר (לפי סדר הכלה) המכילה את  A. בהינתן קבוצה  X, הסגור הטרנזיטיבי של  X הוא האיחוד של כל האיברים ב- X, וחוזר חלילה:  \,\cup \{X,\cup X,\cup \cup X,\cup \cup \cup X,\cup \cup \cup \cup X,...\}. מכאן נובע שכל קבוצה מוכלת בקבוצה טרנזיטיבית.
קבוצה  X היא טרנזיטיבית אם ורק אם  \bigcup X\subseteq X.
קבוצה  X אשר כל איבריה הם קבוצות בפני עצמם היא טרנזיטיבית אם ורק אם  \,X\subset {\mathcal {P}}(X).
ראו גם

קבוצת החזקה
איחוד (מתמטיקה)
מירב שיקלר

| --- | --- |
אין תמונה חופשית
 לידה:  1985 (בת 39 בערך)
 מידע כללי
 מדינה:  ישראל ישראל
 ספורט
 ענף ספורט:  שחייה
 תת-ענף:  סגנון חזה
 
מירב שיקלֶר (נולדה בשנת 1985), היא שחיינית עבר ישראלית, אלופת ישראל ושיאנית ישראל בשחייה.
ביוגרפיה

שיקלר התאמנה בקבוצת מכבי תל אביב כפר המכביה ובקבוצת מכבי קריית אונו.
ביוגרפיה > 2000 > שיאנית ישראל

בתחרות שנערכה בלוקסמבורג בינואר 2000 קבעה שיקלר במשחה ל-50 מטר חזה שיא ישראלי חדש של 34.21 שניות, שיפור לשיא בן ה-10 שנים של נטע כהן (34.57 שניות), שיא זה החזיק מעמד כ-6 חודשים ונשבר על ידי אולגה צינקר (33.65 שניות).
בפברואר אותה שנה קבעה שיקלר במשחה ל-50 מטר חזה (בריכת 25 מטר) שיא ישראלי חדש של 33.41 שניות, שיפור לשיא בן ה-11 שנים וחודשיים של נטע כהן (33.79 שניות), שיא זה החזיק מעמד כ-3 שנים ונשבר על ידי מונה מירון מבני הרצליה (33.18 שניות).
ביוגרפיה > 2001 > אלופת ישראל (בריכת 25 מטר)

באליפות ישראל (בריכת 25 מטר) שנערכה בקריית ביאליק במרץ 2001 זכתה שיקלר בשתי מדליות זהב, במשחה ל-50 מטר חזה בתוצאה של 33.78 שניות ובמשחה ל-200 מטר חזה בתוצאה של 2:37.79 דקות.
ביוגרפיה > 2002 > אלופת ישראל

באליפות ישראל שנערכה באוגוסט 2002 זכתה שיקלר ב-3 מדליות זהב, במשחה ל-50 מטר חזה בתוצאה של 35.11 שניות, לפני אולגה צינקר מירושלים רבתי (35.32 שניות) ושרון בר סלע (35.80 שניות), בשלב חצי הגמר היא קבעה תוצאה של 34.37 שניות, במשחה ל-100 מטר חזה בתוצאה של 1:16.62 דקות, לפני גילי צוקרמן מהפועל מועצה אזורית גוש זבולון (1:17.96 דקות) ואולגה צינקר (1:18.29 דקות) ובמשחה ל-200 מטר חזה בתוצאה של 2:40.64 דקות, לפני ענבל לבבי מהפועל עמק חפר (2:43.92 דקות) ומונה מירון מהפועל תל אביב (2:48.29 דקות).
ביוגרפיה > 2003

באליפות ישראל שנערכה באוגוסט 2003 זכתה שיקלר במדליית ארד במשחה ל-50 מטר חזה בתוצאה של 35.54 שניות, אחרי מונה מירון שקבעה שיא ישראלי לגילאי 16–18 חדש של 34.19 שניות וחנה פולישצ'וק (35.25 שניות).
משפחתה

אחותה הצעירה, זוהר שיקלר, אף היא שחיינית מצטיינת, אלופה ושיאנית ישראל.
הערות שוליים

↑  אורי שטיפט, שיא אגודות להפועל ירושלים, באתר ONE, ‏8 באוגוסט 2002
↑  אורי שטיפט, שיא ישראלי למנזולה, באתר ONE, ‏9 באוגוסט 2002
קיו-פרודקשנס

| --- | --- |

 נתונים כלליים
 סוג:  חברת תקליטים
 מייסדים:  אברהם קינטנייה ג'וניור
 תקופת הפעילות:  1993–הווה (כ־31 שנים)
 ענפי תעשייה:  תעשיית המוזיקה 
 מוצרים עיקריים:  תקליטים • תקליטורים
  
 q-productions.com
 
קיו-פרודקשנס (באנגלית: Q-Productions) היא חברת תקליטים למוזיקה לטינית בבעלותו של אברהם קינטנייה ג'וניור. קיו-פרודקשנס, שנוסדה בשנת 1993, היא חברת תקליטים ואולפן הקלטות (Q-Zone Records ו-Q-Zone Studios) המתמחה בעיקר במוזיקה לטינית.
האמנים המוכרים ביותר שהוחתמה בה הם סלינה (שהייתה בתו של אברהם), לוס טרס רייס וג'ניפר פינה.
אולפני הקלטה ומיקום

לקיו-פרודקשנס שלושה אולפני הקלטות; "זברה רום", "לאופרד לאונג'" ו-"פוקס רום". מטה החברה נמצא ברחוב לאופרד 5410, קורפוס כריסטי, טקסס.
מוזיאון סלינה

אוסף של עיצובים ומזכרות של סלינה שוכנים באולפני ההקלטות. בין היתר, ישנה קולקציה הכוללת פריטים מארון הבגדים של סלינה וצעצועים שאהבה עוד מימי הילדות שלה.
אמנים\יות

סלינה (1993–1995) (נרצחה)
ג'ניפר פינה (1996–2000)
לה פורצה
לוס טרס רייס
קורטז דה לה סיירה
חורחה רואל ופוטרילו
ססי
לה קונטיסטה
סטפני לין
אנג'ל קסטילו
איזבל מרי סאנצ'ס
הערות שוליים

1 2 3  Q Productions | The Official SELENA Store | SELENA Museum, Q PRODUCTIONS (באנגלית)
↑  Jennifer Peña, Discogs (באנגלית)
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena LIVE! The Last Concert • Unforgettable: The Live Album • Selena ¡VIVE! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones - 17 Super Éxitos • 12 Super Éxitos • Las Reinas Del Pueblo • Éxitos y Recuerdos • All My Hits Vol. 1 • All My Hits Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • פיאסטה דה לה פלור • אנשים שהושפעו מסלינה • מיראדור דה לה פלור • לסלינה, באהבה • קיו-פרודקשנס • Selena Etc. • סלינה לנצח • Selena ¡VIVE! • סלינידד • רצח סלינה (הסוד של סלינה • יולנדה סלדיבר • משפט יולנדה סלדיבר) • סלינה • סלינה: הסדרה • קורפוס: סרט ביתי על סלינה • א.ב. קינטנייה • כריס פרס • אברהם קינטנייה • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Mentiras" • "Sukiyaki" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Amame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy like That" • "Como Te Quiero Yo A Ti" |  |
| --- | --- |
בקרת זהויות :  LCCN: nr99014572  VIAF: 147037760   WorldCat (עם VIAF): 147037760
מוזיאון הדואר הלאומי

| --- | --- |

בניין מוזיאון הדואר הלאומי בשנת 2006
 מידע כללי
 סוג:  מוזיאון דואר ובולאות
 כתובת:  בניין רשות הדואר 
 מיקום:  וושינגטון די. סי. 
 מדינה:  ארצות הברית 
 מבקרים בשנה:  357,000 (נכון ל־2015)
 הקמה ובנייה
 תקופת הבנייה:  ?–1993
 תאריך פתיחה רשמי:  30 ביולי 1993 
 קואורדינטות:  38°53′53″N 77°00′30″W﻿ / ﻿38.898055555556°N 77.008333333333°W﻿ / 38.898055555556; -77.008333333333
 postalmuseum.si.edu
  (למפת וושינגטון די. סי. מוגדלת) מוזיאון הדואר הלאומי(למפת וושינגטון די. סי. רגילה) מוזיאון הדואר הלאומי
 
חזית בניין המוזיאון בשנת 2008
מוזיאון הדואר הלאומי (באנגלית: National Postal Museum)  הוא מוזיאון הממוקם בוושינגטון בירת ארצות הברית, המוקדש להצגת ההיסטוריה של שירות הדואר של ארצות הברית. המוזיאון מנוהל על ידי שירות הדואר ומכון הסמית'סוניאן ומהווה אחד ממוזיאוני המכון.
המוזיאון ממוקם בבניין שירות הדואר אשר נבנה בשנת 1914 בתכנונו של האדריכל ארנסט גרהם ושימש את שירות הדואר עד שנת 1986. המוזיאון נפתח במבנה בשנת 1993.
המוזיאון מציג אוסף נרחב של בולי דואר וכן מוצגים נוספים הנוגעים להיסטוריה של הדואר בארצות הברית וברחבי העולם.
קארין סרויה

| --- | --- |

קארין סרויה
 לידה:  13 בפברואר 1985 (בת 39) ירושלים, ישראל 
 מדינה:  ישראל ישראל
 מספר צאצאים:  1
 פרופיל ב-IMDb
 
מימין לשמאל: קארין סרויה ורות רסיוק בהצגה "אנטי", תיאטרון גשר, 2013
קארין סרויה ב"אשכבה"
קארין סֵרוּיָה (נולדה ב-13 בפברואר 1985) היא שחקנית ישראלית.
חיים אישיים

קארין סרויה נשואה ליקי שגיא, פסיכולוג קליני במקצועו והם מתגוררים בתל אביב. ב-2018 נולד בנם הבכור.
תפקידים > תיאטרון

| שנה | הצגה | תפקיד | תיאטרון | מחזאי | במאי |
| --- | --- | --- | --- | --- | --- |
| 2017 | גוליבר | איכרה | תיאטרון גשר | בהשראת הספר "מסעי גוליבר" | יבגני אריה |
| 2017 | אנדי וורהול - פופ אנד ארט | ג'וליה וורהול/ניקו | תיאטרון גשר | בהשראת ספריו וראיונותיו | מיכאל קרמנקו |
| 2017 | במנהרה | קרנית בר סלע | תיאטרון גשר | רועי חן בהשראת הסרט "שטח הפקר" | עירד רובינשטיין |
| 2016 | ספר דוד המלך | אסתר | תיאטרון גשר | רועי חן, עיבוד לרומן מאת שטפן היים | יבגני אריה |
| 2015 | מר ורטיגו | מריון ווית'רספון | תיאטרון גשר | יואב שוטן-גושן ועירד רובינשטיין | עירד רובינשטיין |
| 2015 | אני דון קיחוטה | אשת אסיר 2 | תיאטרון גשר | רועי חן | יבגני אריה |
| 2014 | הנפש הטובה מסצ'ואן | כלה/זונה | תיאטרון גשר | ברטולט ברכט | יבגני אריה |
| 2014 | טרוריזם | עובדת רגישה/דיילת | תיאטרון גשר | האחים פרסניאקוב | מיכאל קרמנקו |
| 2014 | הדיבוק | אביונית | תיאטרון גשר | רועי חן בהשראת ש. אנ-סקי | יבגני אריה |
| 2013 | פיניטה לה-קומדיה | ראיסה | תיאטרון גשר | ניקולאי ארדמן | אלכסנדר מורפוב |
| 2013 | משומשים | טל | תיאטרון צוותא | רון גואטה | דניס שמיע |
| 2013 | אנטי | איסמנה | תיאטרון גשר | ז'אן אנוי | יבגני אריה |
| 2012 | פרימה דונה | מדמואזל דו-בונט | תיאטרון גשר | ג'פרי הטשר | אלכסנדר מורפוב |
| 2012 | בין לילה ובין שחר | רחל | תיאטרון גשר | עיבוד לנובלה מאת יהושע קנז | סלבה מלצב |
| 2011 | יונה ונער | יונה | תיאטרון גשר | עיבוד לרומן מאת מאיר שלו | יבגני אריה |
| 2011 | פלופנבאך וצופנהיים - חינוך מחדש | אינשטולדיגן | תיאטרון הקאמרי | אנסמבל "פלובנבאך וצופנהיים" | ערן טובול |
| 2010 | הזבובים | אירינאה | תיאטרון קרוב | ז'אן-פול סארטר | ניקו ניתאי |
| 2010 | שד היער | ילנה | תיאטרון קרוב | אנטון צ'כוב | ניקו ניתאי |
תפקידים > פסטיבלים

| הצגה | פסטיבל | פרס |
| --- | --- | --- |
| פלופנבאך וצופנהיים - עושים שלום | הפסטיבל הבינלאומי לתיאטרון רחוב בת-ים 2009 | שותפה ליצירה ושחקנית. ההצגה זוכת פרס "ההצגה הטובה ביותר" |
| פלופנבאך וצופנהיים - חינוך מחדש | פסטיבל עכו לתיאטרון אחר 2010 | שותפה ליצירה ושחקנית. ההצגה זוכת פרס "ההצגה הטובה ביותר" |
תפקידים > קולנוע

| שנה | סרט | תפקיד | במאי | סינמטקים ופסטיבלים |
| --- | --- | --- | --- | --- |
| 2018 | זכות השתיקה | שרה | דינה פרלשטיין |  |
| 2017 | סדקים | הגר | ניצן רוזן | סרט קצר |
| 2016 | לעבור את הקיר | זיו | רמה בורשטיין | 2016: פסטיבל הסרטים הבינלאומי ה-33 חיפה, Venice Film Festival, Telluride Film Festival,  2017: Tribeca Film Festival,Palm Springs International Film Festival, Chicago Festival of Israeli Cinema,Seattle International Film Festival, NCJF's Annual Film Festival, Jewish International Film Festival, Rutgers Jewish Film Festival, Traverse City Film Festival, Atlanta Jewish Film Festival |
| 2016 | צלול | ענבר | אור בן-דוד | סרט קצר, 2016: פסטיבל הסרטים הבינלאומי ה-33 חיפה, 2017: הפסטיבל הבינ"ל לסרטי סטודנטים, ת"א, Early Bird Student Film Festival, Bulgaria |
| 2014 | סוף שבוע | שרון | נועה לוין | סרט קצר, הפסטיבל הבינלאומי ה-18 לסרטי סטודנטים, תל אביב |
| 2012 | הבן | קטיה | יוסף כהן | סרט קצר, 2012: פסטיבל קולנוע דרום, פסטיבל הקולנוע ירושלים, פסטיבל "plus camerimage" בפולין, 2013: פסטיבל "yerevan" בארמניה, הפסטיבל הבינלאומי ה-15 לסרטי סטודנטים, תל אביב; 2014: international changing perspectives short films festival, Istanbul; Tolfa Short Film Festival, Italy; Thessaloniki short film festival |
תפקידים > טלוויזיה

| שנה | סדרה | תפקיד | ערוץ | במאי |
| --- | --- | --- | --- | --- |
| 2021 | הבאר | ליאת ונציה | כאן חינוכית | יהונתן בר אילן |
| 2020 | הנחלה | שוטרת | קשת 12 | רועי פלורנטין |
| 2017 | נבסו | חגית | רשת 13 | שי בן עטר |
| 2016 | רוז (סדרת טלוויזיה) | מארי פיזם | כאן 11 | דרור מורה |
| 2016 | סופשלי | סיון בר כוכבא | ערוץ הילדים | דניאל אדר |
| 2016 | פצועים בראש | אסנת | HOT3 | ירון ארזי |
| 2016 | מועדון החנונים | סקאלי | זום (HOT) | יוסי קרן |
| 2019–2015 | לה פמיליה | ענת | ערוץ 10 | אוהד פרח, עופר ויצמן |
| 2015 | אם וכאשר | ענת | ערוץ 10 | ערן בן יעקב |
| 2015 | רון | עדי הרפז | Yes Comedy | רון פלדמן |
| 2013 | הבורר, עונה 3 | כריסטינה | HOT3 | שי כנות |
הערות שוליים

1 2  צפורה רומן, השחקנית שגדלה כילדה סודית: "דפקתי בדלת ואמרתי 'אני בתך'", באתר Xnet‏, 29 במרץ 2017
1 2 3  אלקנה שור, אב, טיפוס: קארין סרויה פגשה את האב שהתנכר לה, באתר nrg‏, 23 ביוני 2012
↑  מרב יודילוביץ, "פלופנבאך וצופנהיים: חינוך מחדש" זכתה בפסטיבל עכו, באתר ynet, 29 בספטמבר 2010
↑  מרב יודילוביץ', חיוך לערכים, באתר ynet, 28 בספטמבר 2010
↑  רותי זוארץ, ‏החולמים: דמותו של דון קיחוטה העניקה השראה להצגה חדשה, באתר מעריב אונליין, 3 באוקטובר 2015
1 2 3  ליאת רון, ‏"מזל שאמנים מתחילים לדבר. אנחנו חיות פוליטיות ולא קופי בידור", באתר גלובס, 6 באפריל 2019
↑  שמעון איפרגן, ‏מעל המיטה של מארי פיזם תלויה התמונה של רוז, באתר ‏מאקו‏, 11 בינואר 2018
↑  איתי שטרן, בג"ץ דחה עתירת רשות השידור בנוגע לשידור סדרה תיעודית על רצח רוז פיזם, באתר הארץ, 5 באפריל 2016
מוזיאון הדוקלנדס של לונדון

| --- | --- |

מוזיאון הדוקלנדס של לונדון
 מידע כללי
 סוג:  מוזיאון להיסטוריה
 כתובת:  Warehouses And General Offices At Western End Of North Quay 
 מיקום:  טאוור האמלטס 
 מדינה:  הממלכה המאוחדת 
 מבקרים בשנה:  270,969 (נכון ל־2015)
 הקמה ובנייה
 תקופת הבנייה:  ?–2003
 תאריך פתיחה רשמי:  2003 
 קואורדינטות:  51°30′27″N 0°01′25″W﻿ / ﻿51.5075°N 0.023611111111111°W﻿ / 51.5075; -0.023611111111111
 אתר רשמי
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמוזיאון הדוקלנדס של לונדון(למפת לונדון רגילה) קנט סארי בר. בקי. הרטפורדשייר אסקסמוזיאון הדוקלנדס של לונדון(למפת טאוור האמלטס רגילה) מוזיאון הדוקלנדס של לונדון(למפת טאוור האמלטס מוגדלת) מוזיאון הדוקלנדס של לונדון
 
המוזיאון בדוקלנדס לעת לילה
מוזיאון הדוקלנדס של לונדון (באנגלית: Museum of London Docklands) הוא סניף של מוזיאון לונדון הנמצא באזור הדוקלנדס במזרח לונדון באנגליה. המוזיאון, שנפתח בשנת 2003, ממוקם בקבוצת מחסנים שנעשה בהם שימוש בתחילת המאה ה-19 לאחסון סוכר. המחסנים נמצאים לצד רציפי הודו המערבית באייל אוף דוגס, בקרבת קנרי וורף.
המוזיאון מציג את ההיסטוריה של האזור מבחינה תרבותית וחברתית באמצעות אוסף חפצים היסטורי, דגמים, תמונות ואמצעים ממוחשבים. במוזיאון 12 אולמות תצוגה המסודרים בסדר כרונולוגי, החל מהנמל הראשון של לונדיניום בתקופה הרומית ועד סגירת נמל לונדון בשנות ה-70 של המאה ה-20 והפיכת אזור הנמל לאזור עסקים, מגורים ותיירות.
מטריצת ונדרמונד

באלגברה ליניארית, מטריצת ונדרמונד (על שם אלכסנדר ונדרמונד) היא מטריצה מסדר  n\times m כאשר כל שורה (או לחלופין: כל עמודה) היא סדרה הנדסית, כמתואר כאן:
 V={\begin{bmatrix}1&\alpha _{1}&\alpha _{1}^{2}&\dots &\alpha _{1}^{n-1}\\1&\alpha _{2}&\alpha _{2}^{2}&\dots &\alpha _{2}^{n-1}\\1&\alpha _{3}&\alpha _{3}^{2}&\dots &\alpha _{3}^{n-1}\\\vdots &\vdots &\vdots &\ddots &\vdots \\1&\alpha _{m}&\alpha _{m}^{2}&\dots &\alpha _{m}^{n-1}\end{bmatrix}}
אם המטריצה ריבועית ( m=n), אז הדטרמיננטה שלה, הנקראת דטרמיננטת ונדרמונד, מבוטאת על ידי הביטוי:  \det(V)=\prod _{1\leq i<j\leq n}(\alpha _{j}-\alpha _{i}).
מטריצה זו מעריכה פולינום בנקודות: היא מעבירה את מקדמי הפולינום  a_{0}+a_{1}x+a_{2}x^{2}+\cdots +a_{n-1}x^{n-1} לערכים שהפולינום מקבל בנקודות  \alpha _{i}. לכן אפשר להשתמש בה כדי לבצע אינטרפולציה פולינומית, אך זו אינה הדרך היחידה, וחלק מן הדרכים האחרות יעילות יותר.
דוגמה למטריצת ונדרמונד מיוחדת היא מטריצה של התמרת פורייה שבה  \alpha _{i} נבחרים להיות שורשי היחידה:
W={\frac {1}{\sqrt {N}}}{\begin{bmatrix}1&1&1&1&\cdots &1\\1&\omega &\omega ^{2}&\omega ^{3}&\cdots &\omega ^{N-1}\\1&\omega ^{2}&\omega ^{4}&\omega ^{6}&\cdots &\omega ^{2(N-1)}\\1&\omega ^{3}&\omega ^{6}&\omega ^{9}&\cdots &\omega ^{3(N-1)}\\\vdots &\vdots &\vdots &\vdots &&\vdots \\1&\omega ^{N-1}&\omega ^{2(N-1)}&\omega ^{3(N-1)}&\cdots &\omega ^{(N-1)(N-1)}\\\end{bmatrix}}, כאשר  \omega =e^{-{\frac {2\pi i}{N}}}.
מיכל ליברמן

מיכל ליברמן (נולדה ב-31 במאי 1995) היא פעמיים ברציפות אלופת ישראל בשחיה במשחה ל-50 מטר גב (2014 ו-2015).
ביוגרפיה

ליברמן גדלה בראש העין ולמדה בתיכון בגין. היא מתאמנת בקבוצת הפועל עירוני הוד השרון בהדרכתו של זוהר גלילי. בשנת 2014 התגייסה לצה"ל וזכתה למעמד של ספורטאית מצטיינת. בשנת 2015 התאמנה בהדרכתם של לאוניד קאופמן, חנן גלעד ולירן וקנין.
ביוגרפיה > 2013

באליפות ישראל בשחייה (בריכת 25 מטר) שנערכה בבית איל, אשדות יעקב מאוחד בפברואר 2013, זכתה ליברמן בשתי מדליות ארד, במשחה ל-50 מטר גב בתוצאה של 29.36 שניות, אחרי אניה גוסטומלסקי (28.21 שניות) ואנאל ולפמן (28.60 שניות), שתיהן מהפועל דולפין נתניה ובמשחה ל-100 מטר גב בתוצאה של 1:03.20 דקות, אחרי אניה גוסטומלסקי (1:01.03 דקות) ואנאל ולפמן (1:01.66 דקות). נוסף לכך, היא סיימה במקום 12 במשחה ל-200 מטר גב בתוצאה של 2:21.04 דקות.
בתחרויות השחייה של המכביה התשע-עשרה שנערכו בבריכת השחייה החדשה שבמכון וינגייט ביולי 2013 זכתה ליברמן במדליית ארד, במשחה ל-100 מטר גב בתוצאה של 1:05.62 דקות, אחרי אנדראה מורז (1:04.38 דקות) וליה גולדמן (1:04.79 דקות), שתיהן מארצות הברית. נוסף לכך, היא סיימה במקום רביעי במשחה ל-200 מטר גב בתוצאה של 2:26.12 דקות ובמקום שמיני במשחה ל-50 מטר חופשי בתוצאה של 27.54 שניות.
שבועיים לאחר מכן, באליפות ישראל בשחייה שנערכה במכון וינגייט באוגוסט אותה שנה, זכתה ליברמן בשתי מדליות, כסף וארד. מדליית כסף, במשחה ל-50 מטר גב בשיא אישי חדש של 29.87 שניות, אחרי עמית עברי מהפועל עמק חפר (28.51 שניות) ולפני אניה גוסטומלסקי (30.32 שניות). מדליית ארד במשחה ל-100 מטר גב בשיא אישי חדש של 1:04.94 דקות, אחרי עמית עברי (1:03.13 דקות) וגיא שילון ממכבי פארק מים רעות (1:04.83 דקות). נוסף לכך היא סיימה במקום 11 במשחה ל-50 מטר פרפר בתוצאה של 30.07 שניות.
ביוגרפיה > 2014 > אלופת ישראל (בריכת 25 מטר)

באליפות ישראל (בריכת 25 מטר) שנערכה במכון וינגייט בפברואר 2014 זכתה ליברמן בשתי מדליות, זהב וארד. מדליית זהב, במשחה ל-50 מטר גב בשיא אישי חדש של 28.36 שניות, לפני אור תמיר (29.79 שניות) וענבר מארק מהפועל דולפין נתניה (29.85 שניות). מדליית ארד, במשחה ל-100 מטר גב בתוצאה של 1:03.02 דקות, אחרי עמית עברי (58.86 שניות) ואניה גוסטומלסקי (1:00.99 דקות). נוסף לכך, היא סיימה במקום רביעי במשחה ל-50 מטר פרפר בתוצאה של 28.18 שניות.